
ΕΦΗΜΕΡΙΣ ΤΗΣ ΚΥΒΕΡΝΗΖΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 1548 

30 Δεκεμβρίου 1993 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας δημόσιας (διακατεχόμενης) 
δασικής έκτασης στη θέση Σκληρή - Σκάλα της Κοι¬ 
νότητας Αγκιστριού Αίγινας Νομ. Αττικής. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 


Έγκριση μεταφοράς συντελεστή δόμησης διατηρη¬ 
τέου ακινήτου που βρίσκεται εντός του ρυμοτομικού 

σχεδίου Αθηνών. 2 

Έγκριση πραγματοποίησης μεταφοράς συντελεστή 
δόμησης σε ακίνητο που βρίσκεται εντός του ρυμο¬ 
τομικού σχεδίου του Δήμου Χαλανδρίου Νομ. Αττι¬ 
κής. 3 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. Δ/2289 (1) 

Κήρυξη ως αναδασωτέας δημόσιας (διακατεχόμενης) δα¬ 
σικής έκτασης στη θέση Σκληρή - Σκάλα της Κοινότη¬ 
τας Αγκιστριού Αίγινας Νομ. Αττικής. 

Ο ΝΟΜΑΡΧΗΣ ΠΕΙΡΑΙΑ 

Σύμφωνα με: 

1) Τις διατάξεις: 

α) Του άρθρου 117 παρ. 3 του Συντάγματος της Ελλά¬ 
δος. 

β) Των άρθρων 188-205 του Ν.Δ. 86/69 «περί Δασικού 
Κώδικος», και αρθρ. 37-44 Ν. 998/79. 

γ) Του Νόμου 3200/1955 «περί διοικητικής αποκε- 
ντρώσεως», σε συνδυασμό με τις διατάξεις του Ν.Δ. 532/ 
1970 «περί συμπληρώσεως των διατάξεων περί διοικητι¬ 
κής αποκεντρώσεως», και του 709/1970 Β.Δ/τος, που 
εκδόθηκε σε εκτέλεση αυτού. 

2) Τις διαταγές του Υπουργείου Γεωργίας: 


α) 160417/1180/9.7.1980, 
β) 182447+3049/24.9.1980, 
γ) 141823/24.2.1983, και 
δ) 80300/4928/5.8.1991. 

3) Την πρόταση που υποβλήθηκε με την 7221/4.11.93 
αναφορά του αρμόδιου Δασαρχείου Πειραιά σχετικά με 
την κήρυξη ως αναδασωτέας της κατωτέρω δασικής έκτα¬ 
σης και εμβαδού 457,94 τ.μ. που καλύπτονταν από πεύκα 
και εκχερσώθηκε παράνομα από τον Βλασσόπουλο Αντώ¬ 
νιο του Διονυσίου. 

Επειδή η έκταση χρειάζεται προστασία για την επανα- 
δημιουργία της δασικής βλάστησης που καταστράφηκε με 
παράνομη εκχέρσωση και η οποία θα αποκατασταθεί με 
φυσική αναγέννηση ή με πρόγραμμα τεχνητής αναδάσω¬ 
σης, μέσα σε τρία χρόνια, που θα καταρτίσει το αρμόδιο 
Δασαρχείο και δεν υπάρχει φιλοδασική επιτροπή για να 
γνωμοδοτήσει πάνω στο θέμα αυτό, αποφασίζουμε: 

Κηρύσσουμε ως αναδασωτέα, με σκοπό την προστασία 
για την επαναδημιουργία της δασικής βλάστησης, που εκ¬ 
χερσώθηκε παράνομα τη δασική έκταση 457,94 τ.μ. 

Η έκταση αυτή, που βρίσκεται στη θέση Σκληρή - Σκάλα 
της περιφέρειας της Κοινότητας Αγκιστριού - Αίγινας, Νο¬ 
μού Πειραιά, καλυπτόταν από πεύκα και εκχερσώθηκε πα¬ 
ράνομα από το Βλασσόπουλο Αντώνιο του Διονυσίου, κά¬ 
τοικο Καναδά. 

Σχετικό το σχεδιάγραμμα με κλίμακα 1:200, το οποίο 
αποτελεί, αναπόσπαστο μέρος της απόφασης αυτής και 
στο οποίο η έκταση φαίνεται με τα στοιχεία Α, Β, Γ, Δ, Ε, 
Ζ, Η, θ, Α και έχει όρια: 

Ανατολικά: Γύρωθεν με δημόσιο δάσος χαλεπίου πεύ- 
κης καταπατημένο και μη. 

Δυτικά: Γύρωθεν με δημόσιο δάσος χαλεπίου πεύκης 
καταπατημένο και μη. 

Βόρεια: Γύρωθεν με δημόσιο δάσος χαλεπίου πεύκης 
καταπατημένο και μη. 

Νότια: Γ ύρωθεν με δημόσιο δάσος χαλεπίου πεύκης κα¬ 
ταπατημένο και μη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς 16 Δεκεμβρίου 1993 
Ο Νομάρχης 
ΝΙΚ. ΣΧΟΙΝΑΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση μεταφοράς συντελεστή δόμησης διατηρητέου 

ακινήτου που βρίσκεται εντός του ρυμοτομικού σχε¬ 
δίου Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί 
καθορισμού ανωτάτου ορίου συντελεστού δομήσεως 
κ.λπ.» (ΦΕΚ 58/Α). 

2. Τις διατάξεις του Π. Δ/τος 470/1979 «Περί μετασχη¬ 
ματισμού των συντελεστών δομήσεως εις εμβαδά κατά 
την εφαρμογή του Ν. 880/1979» (ΦΕΚ 138/Α ), όπως 
τροποποιήθηκε με το από 19.6.1987 Π. Δ/γμα (ΦΕΚ 592/ 
Δ). 

3. Τις διατάξεις του Π. Δ/τος 510/1979 «περί ρυθμί- 
σεως θεμάτων μεταφοράς συντελεστού δομήσεως κατά 
το Ν. 880/197&* (ΦΕΚ 154/Α), όπως τροποποιήθηκε με 
το αριθ. 367/19 / Π. Δ/γμα (ΦΕΚ 163/Α - ). 

4. Τις διατάξε ου άρθρου 23 παρ. 1 (εδ. ιδ’) του Ν. 
1558/1985 «Κυβέρνηση και Κυβερνητικά Όργανα» (ΦΕΚ 
137/Α). 

5. Την 12166Ί993 πράξη συναίνεσης ενώπιον της 
Συμβολαιογράφου Αθηνών Μαρίας Βαγιάτη-Γεωργοπού- 
λου, της Όλγας Δ. Βιτάλη-Λεβή αποκλειστικής κυρίας του 
παρακάτω περιγραφομένου ακινήτου. 

6. Την 35210/14.6.1992 αίτηση της Όλγας Δ. Βιτάλη- 
Λεβή. 

7. Την κατόπιν αυτοψίας της υπαλλήλου Δανάης Καίρη, 
επιβεβαίωση των εμπλεκομένων στον υπολογισμό του με- 
ταφερομένου συντελεστή δόμησης στοιχείων του ακινή¬ 
του που βρίσκεται εντός του ρυμοτομικού σχεδίου Αθη¬ 
νών και ειδικότερα επί της οδού Καλογήρου Σαμουήλ 
αριθ. 8. 

8. Την 131/1993 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

9. Την 35827/1993 απόφαση του Υφυπουργού Περι¬ 
βάλλοντος, Χωροταξίας και Δημοσίων Έργων για προέ¬ 
γκριση της σχετικής τεχνικής μελέτης με πρόταση του 
Υπουργού Περιβάλλοντος, Χωροταξίας και Δημοσίων Έρ¬ 
γων, αποφασίζουμε: 


Άρθρο 1 

1. Εγκρίνεται η μεταφορά του συντελεστή δόμησης του 
ακινήτου (βαρυνομένου), που βρίσκεται εντός του ρυμο¬ 
τομικού σχεδίου Αθηνών και επί της οδού Καλογήρου Σα¬ 
μουήλ αρ. 8, το οποίο έχει χαρακτηριστεί ως διατηρητέο 
με τη 2413/220/17.1.1992 (ΦΕΚ 138/Δ') απόφαση του 
Υπουργού Περιβάλλοντος, Χωροταξίας και Δημοσίων Έρ¬ 
γων και του οποίου την αποκλειστική κυριότητα έχει η πα¬ 
ραπάνω συναινούσα στη μεταφορά του συντελεστή δόμη¬ 
σης Όλγα Δ. Βιτάλη-Λεβή, όπως το βαρυνόμενο ακίνητο 
φαίνεται με στοιχεία Α, Β, Γ, Δ, Α, στο σχετικό πρωτότυπο 
διάγραμμα σε κλίμακα 1:200, που θεωρήθηκε από τον 
Προϊστάμενο της Διεύθυνσης Τοπογραφικών Εφαρμογών 
με την 107571/1993 πράξη του και που αντίτυπό του σε 
φωτοσμίκρυνση δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου 
και της μεταφοράς του συντελεστή δόμησης είναι τα εξής: 

α) Εμβαδόν ακινήτου: 242,32 τ.μ. 

β) Ποσοστό κάλυψης: 70%. 

γ) Συντελεστής δόμησης της περιοχής βάσει του οποίου 
πραγματοποιείται η μεταφορά: 4,2. 

δ) Δομήσιμη επιφάνεια που αντιστοιχεί σ’ αυτό: 242,32 
τ.μ. χ 4,2 = 1.017,744 τ.μ. 

ε) Δομημένη επιφάνεια: 249,60 τ.μ. 

στ) Μεταφερόμενη δομήσιμη επιφάνεια: 768,14 τ.μ. 
(1.017,744 τ.μ. - 249,60 τ.μ. = 768,14 τ.μ., ήτοι 44,65 
τ.μ. από ισόγειο και 723,49 τ.μ. από ορόφους. 

Άρθρο 2 

Εγκρίνεται η χορήγηση τίτλου δικαιώματος μεταφοράς 
συντελεστή δόμησης στο όνομα της Όλγας Δ·. Βιτάλη- 
Λεβή, για εμβαδόν 768,14 τ.μ., ήτοι 44,65 τ.μ. από ισό¬ 
γειο και 723,49 τ.μ. από ορόφους. 

Άρθρο 3 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 20 Δεκεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ.ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΑΛΙΩΤΗΣ 

Έγκριση πραγματοποίησης μεταφοράς συντελεστή δόμη¬ 
σης σε ακίνητο που βρίσκεται εντός του ρυμοτομικού 
σχεδίου του Δήμου Χαλανδρίου Νομ. Αττικής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί 
καθορισμού ανωτάτου ορίου συντελεστού δομήσεως 
κ.λπ.» (ΦΕΚ 58/Α ). 

2. Τις διατάξεις του Π. Δ/τος 470/1979 «Περί μετασχη¬ 
ματισμού των συντελεστών δομήσεως εις εμβαδά κατά 
την εφαρμογή του Ν. 880/1979» (ΦΕΚ 138/Α), όπως 
τροποποιήθηκε με το από 19.6.1987 Π. Δ/γμα (ΦΕΚ 592/ 
Δ'). 

3. Τις διατάξεις του Π. Δ/τος 510/1979 «περί ρυθμί- 
σεως θεμάτων μεταφοράς συντελεστού δομήσεως κατά 
το Ν. 880/1979» (ΦΕΚ 154/Α), όπως τροποποιήθηκε με 
το αριθ. 367/1987 Π. Δ/γμα (ΦΕΚ 163/Α ). 

4. Τις διατάξεις της παρ. 1 (εδ. ιδ') του άρθρου 23 του Ν. 
1558/1985 «Κυβέρνηση και Κυβερνητικά Όργανα» (ΦΕΚ 
137/Α). 

5.. Την 29482/28.4.1993 αίτηση των Παναγιώτη Κα- 
νάκή και Γερασίμου Μαρκάτου. 

6. Την 30884/28.5.1993 αίτηση των Ιωάννη Λαμπρό- 
πουλου και Θεανώς Λαμπρδπουλου. 

7. Την 35505/29.9.1993 αίτηση του Ιωάννη Λαμπρδ¬ 
πουλου. 

8. Την 444/1993 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

9. Την 35848/8.10.1993 απόφαση του Υφυπουργού 
Περιβάλλοντος, Χωροταξίας και Δημ. Έργων για προέ¬ 
γκριση της σχετικής τεχνικής μελέτης, με πρόταση του 
Υπουργού Περιβάλλοντος, Χωροταξίας και Δημοσίων Έρ¬ 
γων, αποφασίζουμε: 

Αρθρο 1 

1. Εγκρίνεται η πραγματοποίηση της μεταφοράς του 
συντελεστή δόμησης, που εγκρίθηκε με το από 
12.7.1991 Π. Δ/γμα (ΦΕΚ 557/Δ ) από το βαρυνόμενο 
(χαμηλό κτίριο) ακίνητο, που βρίσκεται εντός του ρυμοτο¬ 
μικού σχεδίου Αθηνών επί της οδού Σαπφούς αρ. 13-15 
και Κορίνης αρ. 2, για το οποίο έχει εκδοθεί ο 5561 /1993 
σχετικός τίτλος δικαιώματος μεταφοράς συντελεστή δό¬ 
μησης στο όνομα των Ιωάννη Λαμπρόπουλου και Θεανώς 
Λαμπροπούλου, σε άλλο ακίνητο (ωφελούμενο), που βρί¬ 
σκεται εντός του ρυμοτομικού σχεδίου του Δήμου Χαλαν¬ 
δρίου (Ν. Αττικής) επί της οδού Ναυαρίνου αρ. 13, φερό- 
μενο ως ιδιοκτησία Παναγιώτου Κανάκη και Γεράσιμου 
Μαρκάτου, όπως το ωφελούμενο ακίνητο φαίνεται με 
στοιχεία 1, 2, 3, 4, 5, 6, 1 στο σχετικό πρωτότυπο διά¬ 


γραμμα σε κλίμακα 1:500, που θεωρήθηκε από τον Προϊ¬ 
στάμενο της Διεύθυνσης Τοπογραφικών Εφαρμογών με 
την 108174/1993 πράξη του και που αντίτυπό του σε φω- 
τοσμίκρυνση δημοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μετα¬ 
φοράς συντελεστή δόμησης είναι τα εξής: 

Συνολική δομήσιμη επιφάνεια η οποία δύναται να δομη¬ 
θεί στο ωφελούμενο ακίνητο επιπλέον της επιτρεπομένης 
βάσει των ισχυδντων στην περιοχή όρων δόμησης 129,20 
τ.μ. που αντιστοιχεί σε 164,4 τ.μ. του βαρυνομένου ακινή¬ 
του. 

3. Τα ειδικότερα στοιχεία του ωφελσυμένου ακινήτου 
μετά τη μεταφορά είναι τα εξής: 

α) Εμβαδόν οικοπέδου: 749,10 τ.μ. 

β) Ποσοστό κάλυψης: 40%. 

γ) Συντελεστής δόμησης: 1,052. 

δ) Μέγιστο επιτρεπόμενο ύψος του ανεγερθησομένου 
κτιρίου: δεκαοκτώ (18,00) μέτρα. 

ε) Το κτίριο πρέπει να ανεγερθεί εντός του ωφελουμέ- 
νου ακινήτου, σύμφωνα με το διάγραμμα κάλυψης σε κλί¬ 
μακα 1:100, που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την 108174/ 
1993 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

4. Πριν τη χορήγηση της οικοδομικής άδειας πρέπει να 
προσκομισθεί στην αρμόδια πολεοδομική υπηρεσία από 
τον ενδιαφερόμενον πιστοποιητικό από το οικείο Υποθη¬ 
κοφυλακείο για τη σημείωση στη μερίδα του δικαιούχου, 
του παρόντος διατάγματος, καθώς και βεβαίωση από την 
αρμόδια υπηρεσία του Υπουργείου Περιβάλλοντος, Χωρο¬ 
ταξίας και Δημοσίων Έργων, ότι ακυρώθηκε ο 5561 /1993 
ονομαστικός τίτλος δικαιώματος μεταφοράς συντελεστή 
δόμησης: 

Άρθρο 2 

Ακυρώνεται ο 5561 /1993 σχετικός τίτλος δικαιώματος 
μεταφοράς συντελεστή δόμησης. 

Άρθρο 3 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 20 Δεκεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΟΣΤΑΣ ΛΑΛ1ΩΤΗΣ 

